S-812/2018

Mál þetta, sem dómtekið var 27. febrúar sl., er höfðað með ákæru, útgefinni af lögreglustjóranum á höfuðborgarsvæðinu 27. nóvember 2018, á hendur L-kk-þgf K-kk-þgf M-kk-þgf, kt. [...], [...], Kópavogi, fyrir eftirtalin brot, framin í Reykjavík á árinu 2018 nema annað sé tekið fram:

Umferðarlagabrot með því að hafa, miðvikudaginn 26. apríl 2017, ekið bifreiðinni [...] sviptur ökurétti um Reykjanesbraut við Stekk, Reykjanesbæ.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðarlagabrot með því að hafa, föstudaginn 1. desember 2017, ekið bifreiðinni [...] sviptur ökurétti um Jaðarsel, við Breiðholtsbraut.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3.

Umferðarlagabrot með því að hafa, sunnudaginn 24. desember 2017 ekið bifreiðinni [...] sviptur ökurétti suður Lækjargötu, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 620 ng/ml og MDMA 25 ng/ml).

Telst þessi háttsemi varða við 1. sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Umferðarlagabrot með því að hafa, föstudaginn 29. desember 2017, ekið bifreiðinni [...] sviptur ökurétti um Álfheima, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 225 ng/ml og klónazepam 4,1 ng/ml).

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðarlagabrot með því að hafa, laugardaginn 3. febrúar, ekið bifreiðinni [...] sviptur ökurétti austur Vesturlandsveg við Ártún, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 365 ng/ml) og í umrætt sinn ekið bifreiðinni án lögboðinnar vátryggingar.

Telst þessi háttsemi varða við 1. sbr. 2. mgr. 45. gr. a., 1. mgr. 48. gr. og 1. mgr. 93. gr., sbr. 1. mgr. 100. gr. umferðarlaga nr. 50/1987.

Umferðarlagabrot með því að hafa, laugardaginn 24. febrúar, ekið bifreiðinni [...] án ökuréttar um Starengi, við bensínstöð ÓB, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 1300 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðar- og fíkniefnalagabrot með því að hafa, föstudaginn 2. mars, ekið bifreiðinni [...] án ökuréttar um Miklubraut við Lönguhlíð, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 885 ng/ml, díazepam 220 ng/ml og nordíazepam 230 ng/ml) og í umrætt sinn haft í vörslum sínum 10,16 g af amfetamíni og 4,84 g af ecstasy (MDMA) sem fundust við leit lögreglu á gólfi undir ökumannssæti bifreiðarinnar.

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Umferðarlagabrot með því að hafa, sunnudaginn 18. mars, ekið bifreiðinni [...] án ökuréttar vestur Breiðholtsbraut við Stekkjabakka, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 1000 ng/ml og klónazepam 30 ng/ml).

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðar- og fíkniefnalagabrot með því að hafa, mánudaginn 9. apríl ekið bifreiðinni [...] án ökuréttar um Vesturlandsveg og á bifreiðastæði við N1 Ártúnshöfða, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 1300 ng/ml og MDMA 55 ng/ml) og haft í vörslum sínum 10 stk af ecstasy (MDMA), 0,6 g af ecstasy (MDMA) og 1,54 g af amfetamíni sem lögregla fann á gólfi við ökumannssæti bifreiðarinnar.

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Umferðar- og fíkniefnalagabrot með því að hafa, föstudaginn 13. apríl, ekið bifreiðinni [...] án ökuréttar um Vesturlandsveg og á bifreiðastæði við N1 Ártúnshöfða, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 995 ng/ml og klónazepam 20 ng/ml) og haft í vörslum sínum 17 stk af ecstasy (MDMA), 2,95 g af ecstasy (MDMA) og 9,26 g af amfetamíni sem lögregla fann í handtösku í innréttingu undir stýri bifreiðarinnar.

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Umferðarlagabrot með því að hafa, mánudaginn 16. apríl, ekið bifreiðinni [...] án ökuréttar um Reykjavíkurveg, Hafnarfirði, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 780 ng/ml, MDMA 75 ng/ml og klónazepam 20 ng/ml).

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðar- og fíkniefnalagabrot með því að hafa, miðvikudaginn 9. maí, ekið bifreiðinni [...] án ökuréttar norður Höfðabakka við Höfðabakkabrú, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 165 ng/ml, kókaín 70 ng/ml og klónazepam 34 ng/ml) og í umrætt sinn haft í vörslum sínum 0,41 g af amfetamíni sem lögregla fann við leit.

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Umferðarlagabrot með því að hafa, föstudaginn 11. maí, ekið bifreiðinni [...] án ökuréttar um Rauðagerði, óhæfur um að stjórna henni örugglega vegna lyfjaáhrifa (í blóði mældist alprazólam 15 ng/ml, brómazepam 38 ng/ml og klónazepam 26 ng/ml).

Telst þessi háttsemi varða við 2. mgr. 44. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðarlagabrot með því að hafa, laugardaginn 19. maí, ekið bifreiðinni [...] án ökuréttar norður Lönguhlíð og Nóatún, óhæfur um að stjórna henni örugglega vegna lyfjaáhrifa (í blóði mældist amfetamín 395 ng/ml og klónazepam 34 ng/ml) og í umrætt sinn ekið bifreiðinni án lögboðinnar vátryggingar.

Telst þessi háttsemi varða við 1. sbr. 2. mgr. 45. gr. a., 1. mgr. 48. gr. og 1. mgr. 93. gr., sbr. 1. mgr. 100. gr. umferðarlaga nr. 50/1987.

15.

Umferðarlaga- og skjalabrot með því að hafa, laugardaginn 26. maí, ekið bifreiðinni [...], sem í blekkingarskyni og án heimildar bar skráningarnúmerið [...], norður Höfðabakka við Stórhöfða, án ökuréttar og óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 60 ng/ml og klónazepam 19 ng/ml) og í umrætt sinn ekið bifreiðinni án lögboðinnar vátryggingar.

Telst þessi háttsemi varða við 2. mgr. 44. gr. 1., sbr. 2. mgr. 45. gr. a., 1. mgr. 48. gr. og 1. mgr. 93. gr. sbr. 1. mgr. 100. gr. umferðarlaga nr. 50/1987 og 1. mgr. 157. gr. almennra hegningarlaga nr. 19/1940.

16.

Umferðarlaga- og skjalabrot með því að hafa, sunnudaginn 3. júní, ekið bifreiðinni [...], sem í blekkingarskyni og án heimildar bar skráningarnúmerið [...], suður Breiðholtsbraut við Víðidal, án ökuréttar og óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 660 ng/ml, gabapentín 2 µg/ml, klónazepam 13 ng/ml og metýlfenídat 30 ng/ml) og í umrætt sinn ekið bifreiðinni án lögboðinnar vátryggingar.

Telst þessi háttsemi varða við 2. mgr. 44. gr. 1., sbr. 2. mgr. 45. gr. a., 1. mgr. 48. gr. og 1. mgr. 93. gr. sbr. 1. mgr. 100. gr. umferðarlaga nr. 50/1987 og 1. mgr. 157. gr. almennra hegningarlaga nr. 19/1940.

Umferðarlagabrot með því að hafa, fimmtudaginn 14. júní, ekið bifreiðinni [...] án ökuréttar suður Háaleitisbraut við Safamýri, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 615 ng/ml).

Telst þessi háttsemi varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðar- og fíkniefnalagabrot með því að hafa, laugardaginn 16. júní, ekið bifreiðinni [...] án ökuréttar austur Sæbraut við Sægarða, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 755 ng/ml) og í umrætt sinn haft í vörslum sínum 2,09 g af amfetamíni.

Telst þessi háttsemi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Umferðarlagabrot með því að hafa, föstudaginn 22. júní, ekið bifreiðinni [...] án ökuréttar austur Breiðholtsbraut við Ögurhvarf, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 470 ng/ml, díazepam 180 ng/ml, klónazepam 4,8 ng/ml, kódein 105 ng/ml, metamfetamín 375 ng/ml og nordíazepam 150 ng/ml).

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðarlagabrot með því að hafa, laugardaginn 23. júní, ekið bifreiðinni [...] án ökuréttar um Stórhöfða og norður Gullinbrú, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist alprazólam 5,8 ng/ml, amfetamín 480 ng/ml, díazepam 160 ng/ml, kódein 110 ng/ml og nordíazepam 150 ng/ml).

Telst þessi háttsemi varða við 2. mgr. 44. gr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðar- og fíkniefnalagabrot með því að hafa, sunnudaginn 1. júlí, ekið bifreiðinni [...] án ökuréttar suður Ánanaust við Grandatorg, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín 510 ng/ml og klónazepam 13 ng/ml) og í umrætt sinn haft í vörslum sínum 5,77 g af amfetamíni, 1,67 g af ecstasy (MDMA), 10 stk af ecstasy (MDMA) og 0,85 g af kókaíni sem lögregla fann í veski sem komið hafði verið fyrir undir gírstöng í innréttingu bifreiðarinnar.

Telst þessi háttsemi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Peningaþvætti en til vara fyrir hylmingu með því að hafa, um nokkurt skeið og fram til fimmtudagsins 28. júní 2018, tekið við og haft í vörslum sínum eftirgreinda muni, samtals að áætluðu verðmæti kr. 556.850,- í það minnsta. Lögregla fann munina í fórum ákærða að [...] og á dvalarstað hans að [...] og hlaut honum að vera ljóst að þeirra hafi verið aflað hefði verið með refsiverðum hætti.

Nánar tiltekið var um að ræða eftirgreinda muni:

Telst framangreind háttsemi ákærða varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

Umferðar- og fíkniefnalagabrot með því að hafa, þriðjudaginn 10. júlí, ekið bifreiðinni [...] án ökuréttar um Eiríksgötu við Freyjugötu, óhæfur um að stjórna henni örugglega vegna áhrifa lyfja og ávana- og fíkniefna (í blóði mældist amfetamín alprazólam 65 ng/ml, amfetamín 555 ng/ml, klónazepam 7 ng/ml og metamfetamín 475 ng/ml) og í umrætt sinn haft í vörslum sínum 32 stk af ecstasy (MDMA) sem lögregla fann í bifreiðinni.

Telst þessi háttsemi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

24.

Fíkniefnalagabrot með því að hafa, miðvikudaginn 11. júlí, haft í vörslum sínum 6,08 g af amfetamíni sem lögregla fann við leit á ákærða í kjölfar afskipta á Vesturlandsvegi.

Telst þessi háttsemi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Tilraun til þjófnaðar með því að hafa, fimmtudaginn 30. ágúst, brotist inn í íbúðarhús að [...] með því að spenna upp stormjárn í glugga á austurhlið og í auðgunarskyni rótað í eldhússkápum auk þess sem ákærði hafði tekið saman í poka þrjár rauðvínsflöskur að óþekktu verðmæti. Húsráðandi kom að ákærða og hélt hann í kjölfarið á brott.

Telst þessi háttsemi varða við 1. mgr. 244. gr. almennra hegningarlaga nr. 19/1940, sbr. 20. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Loks er þess krafist að gerð verði upptæk, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 og 3. mgr. 49. gr. lyfjalaga nr. 93/1994, framangreind 35,31 g af amfetamíni, 10,06 g af ecstasy (MDMA), 62 töflur af ecstasy (MDMA) og 0,85 g af kókaíni, auk þess sem gerð verði upptæk 16,41 g og 101 tafla af óþekktu efni sem haldlögð voru við afskipti sem frá er greint í 7. tl. ákæru, 27 töflur af óþekktu efni sem haldlagðar voru við afskipti sem frá er greint í 11. tl. ákæru, 54 töflur af óþekktu efni sem haldlagðar voru við afskipti sem frá er greint í 18. tl. ákæru og 36 töflur af óþekktu efni sem haldlagðar voru við afskipti sem frá er greint í 23. tl. ákæru.

Við meðferð málsins féll sækjandi frá því að heimfæra brot samkvæmt 22. lið ákæru undir 264. gr. almennra hegningarlaga nr. 19/1940 um peningaþvætti og vísaði í stað þess til 1. mgr. 254. gr. sömu laga um hylmingu. Þá lækkaði sækjandi jafnframt kröfu ákæruvaldsins um sakarkostnað úr hendi ákærða úr 3.292.469 krónum, sbr. framlagt yfirlit um sakarkostnað, niður í 2.847.760 krónur.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Það athugast þó að í 3. lið ákæru, þar sem ákærði er meðal annars ákærður fyrir að aka sviptur ökurétti, að láðst hefur að heimfæra þá háttsemi undir viðeigandi lagaákvæði. Þá skortir á lýsingu þeirrar háttsemi sem ákært er fyrir í 14 lið ákæru vegna brots gegn 45. gr. a umferðarlaga nr. 50/1987, sbr. og c-lið 1. mgr. 152. gr. laga nr. 88/2008. Að mati dómsins þykir þó ekki varhugavert að sakfella ákærða fyrir þessi brot, enda eiga þau sér stoð í framlögðum málsgögnum, og þótti vörn þrátt fyrir þessa ágalla ekki áfátt, sbr. 1. mgr. 180. gr. sömu laga.

Ákærði er fæddur í [...]. Ákærði er í máli þessu sakfelldur fyrir fíkniefnalagabrot, margítrekuð umferðarlagabrot og hegningarlagabrot. Samkvæmt framlögðu sakavottorði ákærða, dagsettu 21. nóvember 2018, gekkst ákærði undir greiðslu sektar hjá embætti lögreglustjórans á höfuðborgarsvæðinu hinn 11. október 2012 fyrir að aka undir áhrifum áfengis án ökuréttar. Með dómi Héraðsdóms Reykjavíkur, dagsettum 24. maí 2013, var ákærði dæmdur í 3 mánaða fangelsi, skilorðsbundið í tvö ár, meðal annars fyrir að aka undir áhrifum áfengis án ökuréttar og vörslur fikniefna, auk tilraunar til þjófnaðar og fjársvika. Umferðarlagabrot ákærða sem þá var dæmt var framið hinn 17. maí 2012 og telst því hegningarauki við framangreinda lögreglustjórasátt, dagsetta 11. október s.á. Þá gekkst ákærði jafnframt undir viðurlagaákvörðun hjá Héraðsdómi Reykjavíkur hinn 5. febrúar 2014 fyrir að aka undir áhrifum áfengis, sviptur ökurétti. Við ákvörðun refsingar hér verður þannig við það miðað að ákærði hafi nú í þriðja skipti innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um að aka undir áhrifum áfengis- og/eða ávana- og fíkniefna og í annað sinn sviptur ökurétti.

Ákærði hefur svo sem fyrr greinir skýlaust játað þá háttsemi sem honum er gefin að sök í málinu og verður það virt honum til refsilækkunar. Á hinn bóginn þykir einnig þurfa að líta til margítrekaðrar háttsemi ákærða, sbr. fyrrgreinda ákæruliði. Með hliðsjón af öllu framangreindu, sakarefni þessa máls, sem og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 15 mánuði. Að sakaferli ákærða virtum þykir ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja. Þá er einnig með vísan til lagaákvæða í ákæru gert upptækt til ríkissjóðs 35,31 g af amfetamíni, 10,06 g af ecstasy (MDMA), 62 töflur af ecstasy (MDMA), 0,85 g af kókaíni, 16,41 g og 101 tafla af óþekktu efni sbr. 7. tl. ákæru, 27 töflur af óþekktu efni, sbr. 11. tl. ákæru, 54 töflur af óþekktu efni, sbr. 18. tl. ákæru og 36 töflur af óþekktu efni, sbr. 23. tl. ákæru, nánar tiltekið samtals 218 töflur af óþekktu efni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, bæði á rannsóknarstigi málsins og fyrir dómi, G-kk-ef S-x-x R-kk-ef lögmanns, 632.400 krónur, að meðtöldum virðisaukaskatti, og 2.847.760 krónur í annan sakarkostnað.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, L-kk-nf K-kk-nf M-kk-nf, sæti fangelsi í 15 mánuði.

Ákærði er sviptur ökurétti ævilangt frá birtingu dóms þessa að telja.

Upptækt er gert til ríkissjóðs 35,31 g af amfetamíni, 10,06 g af ecstasy (MDMA), 62 töflur af ecstasy (MDMA), 0,85 g af kókaíni, 16,41 g og 218 töflur af óþekktu efni.

Ákærði greiði málsvarnarþóknun skipaðs verjanda síns, bæði á rannsóknarstigi málsins og fyrir dómi, G-kk-ef S-x-x R-kk-ef lögmanns, 632.400 krónur og 2.847.760 krónur í annan sakarkostnað.

Þ-kvk-nf L-kvk-nf